اورین داغی ۳۶۲۲ متر اوجالیق ایله خوی شهرینین ان اوجا داغی و آذربایجانین ساوالان و سهنددن سونرا ان اوجا اۆچونجو داغیدیر. بو داغ خوی شهرینین شومال غربینده یئرلشیب دیر و خوی شهر ایله 24 کیلومتر آرالیغی واردیر. «اورین» بیر تورکجه کلمه دیر و بؤیوک، عظمتلی و اژدها معناسیندادیر. بو کلمه تورکیه ده هله ده ایشلنیلیر. ائورن (آنادولو تورکجه سی: evren ) عالم و فلک معناسینا گلیر.(داغین بویوک لوغو فلگین بویوک لوغونه تشبیه ائدیلیر) هابئله  تورکجه ده اورین کلمه سی "باشی گورسنمیین اوجا یئر" آنلامینا دا گلیر.